अपने दोस्तों के साथ एक प्यारा दिन हो स्वयं एक अच्छा दिन बिताएं
: अपने दोस्तों के साथ बीच का मज़ा लेना एक बहुत ही अद्भुत और पूरी तरह से मुक्त तरीका है अपने अच्छे दिन को गुजरने का! अगर बाहर गर्मी है तो बीच या समुद्र तट तैरने, वॉलीबॉल, बूगी-बोर्ड और अन्य खेल खेलने के लिए एक बहुत बढ़िया जगह हो सकती है | भले ही मौसम अच्छा न हो फिर भी आप रेत के किले बना सकते हैं और आस-पास की जगहों पर सफ़र के लिए जा सकते हैं इसलिए सोचें नहीं, आगे बढ़ें!  अगर आप पानी के आस-पास निवास नहीं करते तो आप अन्य जगहों पर बीच पर कई चीज़ें कर सकते हैं | उदाहरण के लिए, आप एक पब्लिक पूल, एक जिम या अधिकतर यूनिवर्सिटीज के पूल में तैरने के लिए जा सकते हैं और आप जहाँ भी नेट लगा सकें वहां वॉलीबॉल खेल सकते हैं इसलिए रचनात्मक हो जाएँ! इसके लिए आपको अपने दोस्तों के समूह के साथ सिर्फ एक बॉल की ज़रूरत होगी | बॉल कोई भी हो सकती है, फुटबॉल हो, सॉकर बॉल हो, बास्केटबॉल हो या आपके पसंद के खेल के सामान हों और एक लोकल पार्क हो | आप “कठिन’’ या आसान खेल खेल सकते हैं यह आपकी और आपकी टीम के सदस्यों की पसंद पर निर्भर करता है |  कभी-कभी आकस्मिक खेलों में, आपको खुद की चीज़ों में सुधार करने की ज़रूरत होती है | उदाहरण के लिए, अगर आप सॉकर खेल रहे हैं तो मैदान पर अपने गोल के किनारों पर निशाना लगाने के लिए आपको कुछ पुराने रेग्स या अपनी टी-शर्ट को सेट करने की आवश्यकता हो सकती है | : अपना पसंदीदा गाना या स्टेज पर होने वाले लाइव परफॉरमेंस (live performance) को देखने से अच्छा और कुछ नहीं है | एक मस्ती भरी रात के लिए, अपने दोस्तों को एक स्थानीय जगह पर प्ले या कॉन्सर्ट या संगीत समारोह करने के लिए राज़ी करें, अगर ज़रूरत हो तो टिकेट के लिए पैसे इकट्ठे करें और चल पड़ें ! आप प्रस्तुति का आनंद उठाने के साथ-साथ कला के अनुभवी और सहायक भी बनेंगे |   प्रसिद्द संगीत समारोह काफ़ी महंगे हो सकते हैं इसलिए अगर आपके पास पैसे कम हों तो अपनी स्थानीय क्षेत्र में होने वाले मुफ़्त या सस्ते संगीत समारोह देखें | कई आर्ट स्कूल, कम्युनिटी थिएटर और स्थानीय अड्डे कभी-कभी लाइव म्यूजिक या थिएटर करते हैं जिन्हें देखकर आप अपने पैसे बचा सकते हैं और कुछ स्थानीय पसंदीदा चीज़ें भी खोज सकते हैं | एक या दो दिन के लिए अपने दोस्तों के साथ शिविर लगाकर रहना, घर के बाहर मज़े लेने का एक अच्छा तरीका है | कैंप या शिविर के स्थान के लिए प्लानिंग, पैकिंग, और ट्रेवलिंग करना, यह पूरी प्रक्रिया मज़ेदार होती है | अलाव जलना, जंगल में रहना और देर रात तक टेंट में वार्तालाप करना और भी बहुत कुछ, यहाँ तक कि खुद कैंप की जगह भी आनंद दे सकती है |  निर्भर करता है कि आप कहाँ रहते हैं, कभी-कभी शिविर एक कठिन प्रक्रिया हो सकते हैं | अगर आप नहीं जानते कि आपको सही सामान कहा से मिलेगा या अपने शिविर को मज़ेदार कैसे बनायें तो हमारे लेखों की “शिविर” की केटेगरी से सलाह ले सकते हैं | बिल्डिंग, टिंकरिंग (tinkering), पेंटिंग और क्राफ्टिंग इन सभी चीज़ों से आप खुद आनंद ले सकते हैं लेकिन एक सही दोस्त के साथ यह आनंद और बढ़ जाता है | उदाहरण के लिए, अगर आप एक घर में सुधार करने के प्रोजेक्ट को पूरा करने के लिए अपने दोस्तों के साथ काम करने की कोशिश करते हैं तो महीनों के काम को एक दिन में पूरा कर लेते हैं | या सिर्फ मज़े के लिए एक प्रोजेक्ट लें; यहाँ इसकी शुरुआत करने के लिए कुछ सुझाव दिए गये हैं:    एक”हैंगआउट (hangout) रूम का सेटअप एक ट्रीहाउस (treehouse) का निर्माण कुछ कपड़ों या एक्सेसरीज को सिलना अपना खुद का स्केटबोर्ड (skateboard) बनाना (अधिकतर स्केट शॉप पहिये,ट्रक और अन्य चीज़ें बेचेंगी) अपनी कार में संगीत चलायें | एक फाइव स्टार, बहुत प्रकार के व्यंजनों वाले भोजन को बनायें | कभी-कभी पूर्णतः सबसे अच्छा दिन वो दिन होता है जिस दिन कुछ काम नहीं किया जाता | अगर आप हर एक बार एक दिन को बर्बाद करने की जिम्मेदारी उठा सकते हों तो अपने दोस्तों के साथ सोफ़े पर बैठकर घंटों तक वीडियोगेम खेलने और हवा में शूट करने से न डरें | समय-समय पर लगभग हर व्यक्ति कुछ महत्वपूर्ण न करने से आसानी से,बिना दिमाग लगाये मिलने वाली ख़ुशी और आनंद के द्वारा लाभ उठा सकता है |   सच में, यह बिना कहे ही होता जाता है लेकिन आप एक अच्छे समय के लिए इस विधि पर आपको बहुत ज्यादा आश्रित नहीं रहना चाहिए | आपके चारों ओर की दुनिया रोमांचक और मज़ेदार चीज़ों से भरपूर है लेकिन अगर आप अपना पूरा समय सोफ़े पर बैठे-बैठे ही निकाल देंगे तो आप इन चीज़ों का अनुभव नहीं कर पायेंगे इसलिए अपने विश्राम के दिनों को संयम से गुज़ारने की कोशिश करें | ठंडी सर्द रातों के लिए यह बहुत अच्छा सुझाव है, हालाँकि अगर आपके पास कोई अच्छी जगह है तो साल में कभी भी यह किया जा सकता है | अपने दोस्तों के साथ एक मूवी देखने पर सहमती बनायें और फिर शाम को अपने दोस्तों की पसंद के जलपान (refreshments) के साथ सब एक जगह पर आयें | बाँटने के लिए होममेड पॉपकॉर्न और अन्य नाश्ते बनायें | बल्कि अगर आपने ऊपर दी गयी हमारी सलाह मानी हो और दिन की शुरुआत में ही कुछ कुकिंग और बेकिंग कर ली हो तो अब शेयर करने के लिए खुद को मुक्त अनुभव करें |  जो दोस्त आये हों उनसे एक या दो मूवी के नामों के सुझाव देने के लिए कहें जिसमे से कोई एक मूवी आप रात में देखने के लिए चुन सकते हैं | तीन दोस्तों के साथ बाहर घूमने से ज्यादा बेहतर क्या होता है? एक चौथा दोस्त बनाना! जब आप अपने दोस्तों के साथ बाहर जाएँ तो आप जिन लोगों से मिलें उनसे बात करने में बहुत ज्यादा न शर्मायें क्योंकि यहाँ एक अच्छी सम्भावना है कि वे भी आपमें एक मज़ेदार व्यक्ति को खोज सकेंगे जिस तरह आप प्रत्येक व्यक्ति में खोजते हैं | अन्य की अपेक्षा कुछ विशेष गतिविधियाँ आपको दूसरों से मिलने के अधिक मौके देती हैं और यह संभव है कि मज़ेदार लोग कही ही मिल सकते हैं इसलिए अपना दिल और दिमाग खुला रखें और किसी नए व्यक्ति से खुद का और अपने दोस्तों का परिचय कराने में संकोच न करें |  उदाहरण के लिए, अगर आप और आपके कुछ दोस्त एक लाइव म्यूजिक शो देखने के लिए किसी स्थानीय जगह पर गए है तो बहुत अजीब लगेगा कि आप संभवतः अपना बहुत सारा समय बैंड के लिए सेट पर यंत्रों के व्यवस्थित होने के इंतजार में गुज़ार दें | इस समय जब लोग बोर हो रहे हों और शो के शुरू होने का इंतज़ार कर रहे हों तो यह अजनबी लोगों से मिलने के लिए बहुत अच्छा मौका है जो उसी म्यूजिक के दीवाने हैं जिसे आप पसंद करते हैं | विडम्बना यह है कि एक उत्तम दिन, लोगों के लिए रात के पहले शुरू होता है! अगर आप कम नींद के कारण उन्नींदे बने रहेंगे तो आपको खुद आनंद लेने में कठिनाई होगी और अगर आप दिन के बीच में ही सो जायेंगे तो आप उस समय को खो देंगें जिसमें आप कुछ अधिक महत्वपूर्ण कार्य कर सकते हैं | इसलिए अपना दिन बड़ा बनाने से पहले रात में पूरा आराम करने की कोशिश करें | हालाँकि, प्रत्येक व्यक्ति को नींद की ज़रूरत अलग-अलग होती हैं, अधिकतर वयस्कों को प्रति रात्रि लगभग 7 से 9 घंटे सोने की ज़रूरत होती है |  आदर्श रूप में, एक प्यारा दिन गुजारने के बाद खूब सोने से आप कुछ खोएंगे नहीं | अपर्याप्त नींद से अनेक स्वास्थ्य समस्याएँ उत्पन्न हो सकती हैं जिनमे मोटापा और हृदय रोग भी शामिल हैं | अगर आप अधिकतर लोगों के समान सुबह बिस्तर से उठते ही शावर लेने चले जाते हैं या एक पल की ख़बर लिए बिना ही काम करने के लिए खुद को खींच लेते हैं तो आज, ये करने की बजाय एक धीमे और अच्छे स्ट्रेचिंग सेशन के द्वारा अपने दिन की शुरुआत करें | दिन की शुरुआत में स्ट्रेचिंग से आपका शरीर ढीला होता है, मांसपेशियों में रक्त संचरण बढ़ता है और यह आपका दिमाग साफ रखने में मदद करता है | साथ ही इससे “अच्छा अनुभव” होता है इसलिए अपनी सुबह की सही शुरुआत करें |   अगर आप चाहें तो आप अपनी आँखें खोलने से पहले ही बिस्तर पर भी स्ट्रेचिंग शुरू कर सकते हैं | अपनी हथेलियों को ऊंचा उठायें और प्रत्येक अंगुली को खींचें | स्ट्रेच करने के लिए अपनी कलाई और फिर भुजा को हाथ में लें | दूसरे भुजा के साथ भी इसी प्रकार करें | इसी प्रकार अपने पैरों की अँगुलियों, पंजों, टखनों और दोनों पैरों के साथ करें | अधिक प्रभाव के लिए, स्ट्रेच करते समय कोई म्यूजिक सुनें जिससे आपको स्ट्रेच पर फोकस करने में मदद मिल सकती है और दिन की शुरुआत अकरने के लिए एक अच्छा मूड मिलेगा | अगर आप औसत रूप से 9 से 5 बजे तक काम करते हैं तो पूरी सम्भावना है कि आपके लिए “नाश्ते” का मतलब होगा “ घर से बाहर रास्ते से लेकर कुछ भी खाना “| आज, कुछ अलग करने की कोशिश करें: एक पोषण से भरा नाश्ता बनाने के लिए थोडा समय निकालें | आपके दिन की शुरुआत करने के लिए यहाँ कोई एक सही नाश्ता नहीं हैं क्योंकि आप खाने के लिए जो भी चुनते हैं वो आपके स्वाद पर निर्भर  करता है लेकिन हम नीचे कुछ ऐसे अच्छे नाश्तों की लिस्ट दे रहे हैं जो अधिकतर लोगों को संतुष्ट कर सकेगा:  बटर के साथ सम्पूर्ण अनाज के दो टोस्ट या दो अण्डों को अपनी पसंद के अनुसार पकाकर खाना या एक सेव या केला खाएं | भारी नाश्ता करने की इच्छा का विरोध करें जो पैनकेक, ताज़े टोस्ट और ओमलेट्स (omelets) को लेने के लिए आकर्षित कर सकती है | बहुत भारी और ज्यादा नाश्ता करने से “फ़ूड कोमा” होने के कारण दिन में आपकी गतिविधियाँ धीमी हो सकती हैं | अपना नाश्ता एक कप अपनी पसंदीदा चाय या कॉफ़ी के साथ लेने के बारे में विचार करें | कैफीन का एक छोटा सा डोज़ आपको दिन के कामों को पूरा करने के लिए ज़रूरी ऊर्जा देने में मदद कर सकता है | रोबर्ट एफ चिउ के शब्दों में, “लुक द पार्ट, बी द पार्ट (look the part, be the part) |” अपने बड़े दिन के लिए गन्दी टी शर्ट और पैन्ट न पहनें, क्योंकि इससे ऐसा लगेगा जैसे आप सो कर बिस्तर से ऐसे ही उठकर आ गये है और आपको ताजगी और ऊर्जा का अनुभव करने में कठिनाई होगी | इसकी बजाय, आप सामान्य से थोड़े अच्छे वस्त्र पहनें जैसे कि आप डेट पर या किसी ख़ास व्यक्ति से मिलने जाते समय पहनते हैं | घर से बाहर निकलने से पहले दर्पण में खुद की सुन्दर झलक देखें जिससे आपके अच्छे दिन के लिए आपको एक सकारात्मक सोच मिलेगी |  माने या न मानें, आपके द्वारा पहने गये वस्त्रों से आपके काम करने और अनुभव करने के तरीकों पर एक औसत दर्जे का प्रभाव पड़ता है | शोध बताते हैं कि अच्छे परिधान पहनने से आपका आत्मविश्वास, अपने रोमांटिक साथी को आकर्षित करने की क्षमता, और आपके काम करने की गुणवत्ता बढ़ सकती है | वही दूसरी ओर, गंदे वस्त्र पहनना या अपनी स्वच्छता की अनदेखी करना डिप्रेशन के चिन्ह हो सकते हैं | किसी भी प्यारे दिन के लिए व्यायाम एक मज़ेदार योग है क्योंकि यह न केवल आपको लम्बे समय तक स्वस्थ रखता है बल्कि यह कम समय में ही आपको एक नोटिस करने योग्य मन को बढ़ावा या मूड बूस्ट (mood boost) भी दे सकता है | चिकत्सीय शोध दर्शाते हैं कि एक्सरसाइज करने से शरीर में एंडोर्फिन्स नामक केमिकल निकलते हैं जो ख़ुशी और तंदुरुस्ती की अनुभूति को उत्पन्न करते हैं | बल्कि, अधिकतर एक्सरसाइज को हल्के से डिप्रेशन के लिए ट्रीटमेंट के रूप में डॉक्टर के द्वारा लिखा जाता है |  अगर संभव हो तो एक्सरसाइज बाहर करने की कोशिश करें (उदाहरण के लिए, बाइक की सवारी के लिए जाना, धीमी गति से दौड़ना, पिछले हिस्से पर पुश अप्स (push ups) करना आदि)| कम समय के लिए भी बाहर की गयी स्टेपिंग (stepping) व्यक्ति के मूड और आत्मसम्मान को अच्छा अनुभव कराती है | हर व्यक्ति को कुछ न कुछ ऐसा करना पसंद होता है जिससे उसे ख़ुशी और आत्मसंतुष्टि मिलती है | अपने प्यारे दिन में, इस तरह की चीज़ों को करने में कम से कम एक या अधिक घंटे बिताने की कोशिश कीजिये | बहुत सारे काम के बोझ से या जीवन की जिम्मेदारियों से दबे होने के कारण लम्बे समय से आप जो अनुभव नही कर सके उसकी उपलब्धि की संतोषजनक अनुभूति के साथ अनुभव करने के द्वारा वापस पा सकेंगे |  उदाहरण के लिए, अगर आप शौकिया तौर पर बेकर (baker) हैं तो कुछ स्वादिष्ट कूकीज़ बनाने में अपना हाथ आजमायें | इससे आपको अपनी पसंद की गतिविधि करने का मौका मिलेगा (और सबसे महत्वपूर्ण है कि कुछ स्वादिष्ट बेक्ड चीज़ों का मज़ा ले सकेंगे) | ईमेल, स्मार्टफोन और सोशल मीडिया के ज़माने में पत्र बहुत ही कम मिलते हैं | हालाँकि, पत्र लिखना और आना दोनों ही आनंददायक हो सकता है | अपने  दिन अच्छे में थोडा समय, अपने एक दोस्त, परिवार के सदस्य या किसी विशेष व्यक्ति के लिए एक ईमानदारी से पत्र लिखने या टाइप करने के लिए निकालें | यह ज़रूरी नहीं है कि पत्र किसी महत्वपूर्ण बात के बारे में ही लिखा जाये बल्कि साधारण रूप से अपने अनुभवों के बारे में लिखें |   अगर आप निश्चित न कर पायें कि पत्र की शुरुआत कहाँ से करें तो अपने पाठकों के साथ अपने ख़ुशी के पल बाँटने के बारे में लिखने की कोशिश करें, इससे आपकी सोच को एक दिशा मिलेगी | उदाहरण के लिए, अगर आप मछली पकड़ने के लिए साथ गये थे तो कुछ इस तरह कह सकते हैं:” मैंने वास्तव में बाजा कोस्ट पर हमारी फिशिंग ट्रिप का बहुत आनंद लिया | बाद में मुझे अनुभव हुआ कि मैंने वाकई काम किया इसलिए मैं फिर से अन्य ट्रिप पर बाहर जा सकता हूँ |” अगर आप चाहें तो इसके साथ एक ड्राइंग, कुछ फोटो या एक छोटा सा उपहार भी अपने दोस्तों को इसके साथ भेज सकते हैं | ये छोटी-छोटी चीज़े आपके पाठकों तक यह सन्देश पहुंचाती हैं कि आपको उनकी बहुत परवाह है इसलिए आपने पत्र को पूर्ण करने में इतना प्रयास और समय दिया है | चूंकि एकांत की खोज करने के समान पढना एक शांत रहने का काम है, इसका विराम करने के लिए सोने जाने से पहले एक घंटे या उससे ज्यादा देर तक एक किताब पढ़ें | पढना वास्तव में सभी के लिए अतिउत्तम है चाहे आप 9 साल के हों या 90 साल के | अधिकतम आनंद के लिए, अपनी किताब को एक कप गर्म चाय या कॉफी और कम्बल के साथ लेकर अपने सोफे या बिस्तर पर जाएँ | अपने शांत साहचर्य के लिए अपने पालतू को अपने साथ बैठने के लिए प्रोत्साहित करें |   अगर आपके पास कोई अच्छी किताब नहीं है तो अपनी स्थानीय लाइब्रेरी में जाएँ | लाइब्रेरी बहुत अच्छी जगह होती हैं और अधिकतर कम लोगों के द्वारा उपयोग की जाती हैं इसलिए बहुत सस्ते में बहुत सारी आरामदायक कुर्सियों के साथ या एक सम्बद्ध कैफ़े के साथ आप आसानी से अपनी मनचाही किताब को खोज कर पढ़ सकते हैं |
समुद्र तट पर पहुंचें! कुछ खेल खेलें: एक शो देखें! शिविर लगाकर रहो: डीआईवाय प्रोजेक्ट पर एक साथ काम करें: विश्राम करें! एक मूवी नाईट की योजना बनायें: नए दोस्त बनाए के लिए खुले(ओपन) रहें: एक रात पहले खूब सोयें: अपने दिन की शुरुआत कुछ स्ट्रेचेस (stretches) के साथ करें: एक संतोषजनक नाश्ता करें: ऐसे वस्त्र पहनें जो आपको सुकून दें: थोड़ा व्यायाम करें: अपने शौक को उभारें: एक पत्र (लैटर) लिखें: एक किताब पढ़ें:
https://www.wikihow.com/Have-a-Lovely-Day https://www.wikihow.com/Have-a-Lovely-Day
Having a Lovely Day with Your Friends Having a Lovely Day By Yourself